Millennials | DinkJeug | Page 2 124172615
7th May 2018 dinkjeugJONG VOLWASSENESJVLC, Millennials, stores
Helanie is 'n gesiene jong volwassene in die gemeenskap, so te sê 'n 'celebrity'. Sy is 'n aktiewe gemeentelid en is passievol oor haar geloof. Maar sy voel sterk dat dit nie die kerkleierskap of predikant se plek is om iets vir haar generasie te doen nie.
7th May 2018 dinkjeugJONG VOLWASSENESJVLC, Millennials, stories
Ek kuier die ander aand by gesoute ouer lidmate van die gemeente. Hulle nooi toe hulle dogter en eggenoot, wat nie aan 'n gemeente verbonde is nie, ook vir ete. Hierdie jong egpaar is duidelik "yuppies" – hulle verdien goed, is suksesvol in hul loopbane en 'dress to impress'.
Vroeg in Junie 2017 is daar aangekondig dat die grootste storm in 30 jaar die Wes-Kaap gaan tref. Toe Karel, een van die jong volwassenes in die gemeente, die nuus hoor, het hy die behoefte gehad om 'n praktiese verskil te maak om die nood te verlig. Hy het heel eerste aan sy eie gemeente gedink en die vrymoedigheid gehad om die oproep te maak.
ONTMOET MY KROEGVRIENDE
Ek kuier gereeld in die plaaslike bar. Kontroversieel, ek weet. Maar vir my is dit waar ek my stories van hoop vind.
Ek het 'n storie beleef waar Lené, 'n jong werkende, en haar vriende besluit het om hulle vriendekringe intensioneel aan mekaar nader te bring deur middel van 'n kwartaallikse wegbreek. Hierdie wegbreke het nie agendas nie en is 'n geleentheid vir die vriendekringe om mekaar beter te leer ken deur saam te kuier.
Ruan is 'n 18 jarige seun. Sy ouerhuis se finansiële status is van só aard dat hy elke naweek moet inbly in die dorpskoshuis. Toe ek hom ontmoet het, het hy ook nie in die Here geglo nie. Twee jaar gelede het ons paaie by 'n koshuis biduur gekruis toe hy gehelp het om die klank vir my op te stel. Ruan is nou al vir 2 jaar ons gemeente se klankman en ontvang 'n klein maandelikse salaris.
Hoe kan ons millennials beter verstaan? Deel 3: 'n Toekomsperspektief
26th April 2018 dinkjeugJONG VOLWASSENESjong volwassenes, jong werkendes, Millennials, naskoolse jongmense
Die Jong Volwasse Leer Gemeenskap het na Prof Chris Adendorff, 'n toekomskundige verbonde aan die Nelson Mandela Universiteit se Besigheidskool geluister en die volgende tendense het hulle bygebly:
Die bevolking van Suid-Afrika is tans rondom 54 miljoen. Na verwagting sal dit teen 2030 groei tot 60 miljoen.
Na beraming sal die samestelling van die bevolking teen 2030 as volg lyk:
Dit beteken dat daar teen 2030 waarskynlik 3 miljoen wit mense in Suid-Afrika sal wees (teenoor 6 miljoen tans) waarvan slegs 900 000 Afrikaans sal wees.
Hoe kan ons millennials beter verstaan? Deel 2: Outentiekheid
25th April 2018 dinkjeugJONG VOLWASSENESdinkdiep, kerk, Millennials, outentiekheid
Wat is outentiekheid?
Outentiekheid gaan oor egtheid, oorspronklikheid en om die bron van iets te weet. Die moderne mens se soeke na outentieke verhoudings, produkte en ruimtes kan gesien word as 'n teenreaksie op die nywerheidsera waar die fokus was op massa produksie. Millennials word gekenmerk aan die behoefte om hulself (en ander) as unieke persone te erken en hulle heg ook meer waarde aan konteks en stories wat elke mens se ervarings beïnvloed. Die tegnologie era het verhoogde netwerke en kommunikasie tot gevolg, maar mense soek ook ter selfde tyd dieper konneksie en egtheid in verhoudings. 'n Verdere rede hoekom outentiekheid só 'n belangrike tema geraak het, is die mens se strewe na etiese ekologiese bewussyn. Organiese kos, "fair trade", volhoubare ontwikkeling, en verantwoordbare produksie is alles hieraan verbind. Die opkoms van "neighborhood markets", organiese produkte en "craft" bier / koffie / gin / roomys is uitdrukkings van hierdie terugkeer na die bron en outentieke ervarings.
Hoe beïnvloed die soeke na outentiekheid die kerk?
Gemeentes wat ruimte maak vir unieke geloofservarings, diversiteit in hul kerkraad en leierskap het, deursigtig is oor finansies en nadink oor volhoubare gebruik van hulle bronne is al voorbeelde van uitdrukkings hiervan. 'n fokus op mentorskap en die skep van ruimtes waar egte konneksie kan plaasvind is ook 'n voorbeeld. Eerlike en egte prediking, etiese leierskap en die terugkeer na eenvoud is vir die moderne gelowige belangrik.
Hoe help dit ons om millennials beter te verstaan?
Millennials soek nie perfekte leiers nie, maar leiers wat ook eerlik is oor hulle tekortkominge. 'n Leierskap struktuur wat ruimte bied vir 'n verskeidenheid soort leiers (leierskap style, ouderdomme, diversiteit verteenwoordig) sal meer aanklank vind by hierdie geslag. Emosionele intelligensie, kulturele intelligensie, en spirituele intelligensie I vir hierdie generasie baie belangrik sowel as persoonlike geloofsgroei en ontwikkeling. Millennials wil nie as groep hanteer word nie en sal daarom aanklank vind by dinge soos mentorskap, 'n verskeidenheid van groepe, en die erkenning van elkeen se unieke geloofsreis.
Gespreksnotas saamgestel deur Anriëtte de Ridder tydens 'n byeenkoms van die Jong Volwasse Leer Gemeenskap in Februarie 2018.